3. ΒΑΣΙΛΙΚΟΝ ΔΙΑΤΑΓΜΑ της 11 Ιουν./3 Ιουλ. 1954 Περί ιδρύσεως Πρωτοβαθμίων Διοικητικών Ασφαλιστικών Δικαστηρίων εν Δράμα, Ναυπλίω και Μεσολογγίω. Έχοντες υπ’ όψει τας διατάξεις των άρθρ. 46 παρ. 1,47 παρ. 1 και 48 παρ. 8 του Α.Ν. 1846/1951 «περί Κοινωνικών Ασφαλίσεων» ως και την υπ’ αριθ. 244/5 Μαΐου 1954 γνώμην του Συμβουλίου της Επικρατείας, προτάσει των Ημετέρων επί της Δικαιοσύνης και Εργασίας Υπουργών απεφασίσαμεν και διατάσσομεν: Άρθρον μόνον.-Προς εκδίκασιν των υπό των διατάξεων του υπ’ αριθ. 1846/1951 Α. Νόμου αναφερομένων προσφυγών συνιστώμεν, εν Δράμα, Ναυπλίω και Μεσολογγίω, Πρωτοβάθμια Διοικητικά Ασφαλιστικά Δικαστήρια με κατά τόπον, αρμοδιότητα αυτών αντιστοίχως την περιφέρειαν του Πρωτοδικείου Δράμας, Ναυπλίου και Μεσολογγίου. Εις τους αυτούς επί της Δικαιοσύνης και Εργασίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 